Dayana Mendoza

Si Dayana Sabrina Mendoza Moncada (isinilang 1 Hunyo 1986 sa Caracas, Venezuela) ay isang modelo at Miss Venezuela ng 2007 at ang bagong pinutungan ng korona bilang Miss Universe ng 2008.

Noong 2001, lumagda si Mendoza para sa Elite Model Management at nagmodelo sa Italya, Pranysa, Estados Unidos, Inglatera, Gresya, Espanya, Alemanya, Mehiko at Peru para sa/kina Versace, Roberto Cavalli at iba pang mga disyenyador na pangmoda ng damit. Nagsasalita siya ng Espanyol, Ingles at Italyano.

Natalo ni Dayana ang iba pang 27 na mga kandidato sa Miss Venezuela 2007 noong 13 Setyembre 2007, at naging pangalawa lamang sa mga kababaihang kumakatawan para sa estado ng mga Amasona (si Carolina Izsak ang una noong 1991). .  Pinutungan siya ng korona ng pagka-Miss Universe ng 2008 sa patimpalak ng pagandahang ginanap sa Nha Trang, Vietnam noong 13 Hulyo 2008.  Ipinatong ni Riyo Mori, ang MIss Universe ng 2007 ang isang tiara, na nagkakahalaga ng US$ 120,000, sa ibabaw ng kaniyang ulo.  Natalo niya sina Taliana Vargas (Miss Colombia) at  Marianne Cruz Gonzalez (Miss Dominican Republic).

Kasama sa kaniyang napanalunan ang salapi, isang taong kontrata na magtataguyod sa Miss Universe, paglalakbay sa mundo, isang libreng apartment sa lungsod ng New York sa Estados Unidos, at isang bag na naglalaman ng mga libreng pang-modang mga sapatos, kasuotan, mga produktong pampaganda, at suweldong US$ 100,000 na gagamitin para sa 2-taong kurso sa Akademyang Pampelikula ng New York at malayang akseso sa mga kabahayang pang-moda at mga parlor na pangkagandahan.  Gaganapin ni Mendoza, sa loob ng isang taong pagrereyna, ang pagbibiyahe sa mundo upang makipanayam at talakayin ang mga paksang pangtao at pagtataguyod ng edukasyon hinggil sa HIV/AIDS.

Silipin din 
 Hannelys Quintero
 Dayana Colmenares

Sanggunian

Panlabas na kawing 
 Websayt ng Miss Venezuela
 Websayt ng Miss Universe
 
 Dayana @ Bellas Venezolanas 
 Miss Venezuela La Nueva Era Message Board
 Miss Universe Video 
 Dayana Mendoza kinoronahang Miss Universe 2008 

Miss Venezuela
Venezuela